வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.2127/அ5/2022 நாள்.23.08.2022

----

பொருள் பள்ளிக்கல்வி – 2022-23ஆம் கல்வியாண்டில் அனைத்து வகைப் பள்ளிகளில் மாணவர்களின் வருகைப் பதிவேட்டின்படி மாணவர்களின் விவரங்களை (மாணவர் பெயர், பிறந்த தேதி, பெற்றோர் / பாதுகாவலர் பெயர், ஆதார் எண், கைப்பேசி எண் உள்ளிட்ட அனைத்து விவரங்கள்) EMIS இணையதளத்தில் பதிவேற்றம் செய்யக் கோருதல் - சார்பு

பார்வை சென்னை, தமிழ்நாடு பள்ளிக்கல்வி ஆணையரின் ஆய்வுக்கூட்டம் நாள்.12.08.2022

-----

 2022-2023 கல்வியாண்டு அனைத்து வகைப் பள்ளிகளில் மாணவர்களின் விவரங்களை (மாணவர் பெயர், பிறந்த தேதி, பெற்றோர் / பாதுகாவலர் பெயர், ஆதார் எண், கைப்பேசி எண் மற்றும் பிற விவரங்கள்) EMIS இணையதளத்தில் பதிவேற்றம் செய்தல் வேண்டும் எனவும், நலத்திட்டங்கள் சார்ந்த தேவைப்பட்டியல் அளித்தல், மாணவர்கள் எண்ணிக்கைகேற்ப ஆசிரியர் நிர்ணயம் செய்தல், பொதுத்தேர்விற்கான பெயர்ப்பட்டியல் தயாரித்தல், மாணவர்களுக்கு மாற்றுச்சான்றிதழ் வழங்குதல் உள்ளிட்ட அனைத்து விவரங்களையும் EMIS இணையதளத்தில் உள்ள விவரங்களின் அடிப்படையிலேயே மேற்கொள்ள வேண்டும் எனவும் பார்வையில் காணும் ஆய்வு கூட்டத்தில் தெரிவிக்கப்பட்டுள்ளது.

 எனவே, அனைத்துவகைப் பள்ளிகளில் மாணவர்களின் வருகைப்பதிவேட்டின்படி மாணவர்களின் விவரங்களை EMIS இணையதளத்தில் உடனடியாக பதிவு செய்தல் வேண்டும். மாணவர்களின் வருகைப்பதிவேட்டில் உள்ள மாணவர்கள் எண்ணிக்கைக்கும் EMIS உள்ள மாணவர்கள் எண்ணிக்கைக்கும் வேறுபாடு காணப்படின் அதனால் ஏற்படும் பின் விளைவுகளுக்கு சார்ந்த பள்ளித் தலைமை ஆசிரியர் / முதல்வரே முழுபொறுப்பேற்க நேரிடும் எனத் தெரிவிக்கப்படுகிறது.

 ஒம்/- க.முனுசாமி

 முதன்மைக் கல்வி அலுவலர்

 வேலூர்

பெறுநர்

அனைத்துவகை பள்ளித் தலைமை ஆசிரியர்கள் / முதல்வர்கள்,

வேலூர் மாவட்டம்.

நகல்

மாவட்டக் கல்வி அலுவலர், வேலூர்.

அனைத்து வட்டாரக் கல்வி அலுவலர்கள், வேலூர் மாவட்டம்.